RĪGAS APKAIMJU ATTĪSTĪBAS KOMISIJA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rātslaukums 1, Rīgas, LV-1539, tālrunis 29273563, e-pasts: [kaspars.spunde@riga.lv](mailto:kaspars.spunde@riga.lv)

**Sēdes protokols**

**Rīgā**

2024.gada 28. marta Nr.37

Sēde tiek atklāta Plkst.11:00

(sēde notiek MS Teams vietnē)

**Sēdi vada:**

Rīgas apkaimju attīstības komisijas

Priekšsēdētājs Kaspars Spunde

**Sēdi protokolē:**

Rīgas Apkaimju iedzīvotāju centra

Apkaimju attīstības un sabiedrības integrācijas pārvaldes

Apkaimju attīstības nodaļas

projektu vadītāja

Laura Apkalne

**Sēdē piedalās komisijas locekļi:**

Inese Andersone

Rita Našeniece

Valdis Gavars

Juris Radzevičs

Miroslavs Mitrofanovs

Linda Ozola

Nils Josts

Selīna Vancāne

Alija Turlaja

Sandris Bergmanis

**Sēdē piedalās uzaicinātās personas**:

|  |  |
| --- | --- |
| Kaspars Gailītis | Mežaparka attīstības biedrība |
| Valters Krasts | Rīgas valstspilsētas pašvaldības Ārtelpas un mobilitātes departamenta Uzturēšanas pārvaldes vadītājs |
| Andrejs Urtāns | Rīgas valstspilsētas pašvaldības Ārtelpas un mobilitātes departamenta Satiksmes infrastruktūrās pārvaldes priekšnieks |
| Dace Vītola-Smusa | "Rīgas Ūdens" |
| Sandra Feldmane | Čiekurkalna apkaimes biedrība |
| Ildze Lediņa | Rīgas valstspilsētas pašvaldības Īpašuma departamenta Būvniecības un uzturēšanas projektu vadības nodaļas vadītāja |
| Artūrs Pīgožnis | Rīgas valstspilsētas pašvaldības Īpašuma departamenta Būvniecības pārvaldes Tehniskās apsaimniekošanas atbalsta nodaļas vadītājs |
| Linda Danefelde | Rīgas valstspilsētas pašvaldības Attīstības departamenta Stratēģiskās vadības pārvaldes Stratēģiskās plānošanas nodaļas vadītāja, pārvaldes vadītāja vietniece |
| Lauris Ērenpreiss | Rīgas domes deputāts |
| Viesturs Brūzis | Rīgas valstspilsētas pašvaldības Pilsētas attīstības departamenta Kultūrvēsturiskā mantojuma saglabāšanas biroja vadītājs |
| Andris Zīlāns | Mežaparka attīstības biedrība |
| Evija Meģe | Rīgas valstspilsētas pašvaldības Mājokļu un vides departamenta Vides pārvaldes priekšniece |
| Līga Apsēna | Rīgas valstspilsētas pašvaldības Mājokļu un vides departamenta Vides pārvaldes Dabas apstādījumu nodaļas galvenā speciāliste-eksperte |
| Modris Martinovs | SIA “Rīgas Meži”, Rīgas mežniecības mežzinis |
| Zane Pabērza | SIA “Rīgas Meži” daļas “Dārzi un parki” vadītāja vietniece kultūras un atpūtas parka “Mežaparks” pārvaldības jautājumos |
| Ilona Stalidzāne | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes vadītāja |
| Māris Jansons | Rīgas Apkaimju alianse |
| Marta Kotello | Grīziņkalna apkaimes biedrība |

**Sēdes dienas kārtība:**

**1 Mežaparka attīstības biedrības jautājumi.**

**2. Kopienu centra projekta statusa ziņojums.**

K. Spunde - atklāj komisiju, iepazīstina ar dienas kārtībā izskatāmiem jautājumiem. Dod vārdu K. Gailītim.

**1.§**

**Mežaparka attīstības biedrības jautājumi** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K. Spunde, A. Urtāns, V. Krasts, L. Danefelde, K. Gailītis, D. Vītola-Smusa,

I. Lediņa, A. Pigožnis, L. Geikina, V. Brūzis, E. Meģe

K. Gailītis – informē par Mežaparka apkaimes aktuāliem problēmjautājumiem:

1. Ceļu segumu sliktais stāvoklis (segumu atjaunošana, segumu atjaunošana pēc avārijas darbu veikšanas);

2. Mežaparka skolas (Lībekas iela 27) renovācijas nepieciešamība, vietējās nozīmes kultūras (arhitektūras) piemineklis;

3. Neskaidrības saistībā ar RD saistošo noteikumu projekta “Kultūras un atpūtas parka “Mežaparks”” daļas, ko aizņem Mežaparks, apsaimniekošanas un aizsardzības saistošie noteikumi”

Diskusija par 1. jautājuma tēmu.

V. Krasts – informē, kā tiek organizēts, plānots darbs ielu remontdarbu un ceļa segumu uzturēšanas jomā. Ierosina apkopot problemātiskās adreses, kurās veicami ceļa seguma remontdarbi un nosūtīt e-pastā.

L. Danefelde – informē par Rīgas Attīstības programmas investīciju plānā ietvertām vadlīnijām, rīcības plānu, nodrošinot pilsētas attīstības procesus ielu infrastruktūras jautājumos.

K. Spunde – jautā, vai Ārtelpas un mobilitātes departamenta (turpmāk tekstā ĀMD) rīcībā ir pērnā gadā veikto ielu skenēšanas dati?

A. Urtāns – informē, ka Rīgas ielu skenēšanas pirmajā etapā ir veikta skenēšana maģistrālajās ielās, šobrīd turpinās skenēšanas darbi arī parējās pilsētas ielās. Skanēšanas rezultātā iegūtā informācija tiks ņemta vērā plānojot ielu uzturēšanas darbus piešķirtā finansējuma ietvaros. Papildina, ka pagājušajā gadā ir veiktas izmaiņas normatīvajā regulējumā, kas atvieglos ielu segumu atjaunošanas procedūru.

K. Spunde – jautā, vai Mežaparka apkaimes ielas arī ir ietvertas kādā no segumu atjaunošanas prioritāro ielu sarakstiem?

A. Urtāns – informē, ka šī gada prioritāro ielu segumu atjaunošanas plānā ir maģistrālās ielas. Paralēli tiek gatavoti arī plāni nākamajiem gadiem. Piebilst, ka ceļu segumu atjaunošanas darbu plānotie darbi ir atkarīgi no piešķirta finansējuma apjoma. Aicina informēt departamentu par ielām, kurās veicami steidzami remontdarbi, lai to atjaunošanu ietvertu plānoto darbu sarakstā.

K. Spunde – jautā, vai plānoto ceļu segumu atjaunošanas darbu sarakstā ir ietverts Kokneses prospekts?

A. Urtāns – atbild, ka šobrīd tiek strādāts pie šī jautājuma. Informē par risinājumiem.

Dace Vītola-Smusa – informē, ka SIA “Rīgas ūdens” plāno izsludināt konkursu ceļa seguma atjaunošanai Kokneses prospektā pēc komunikāciju tīkla izbūves. Plānotā darbu izpilde – š.g. rudens.

S. Feldmane – jautā saistībā ar SIA “Rīgas ūdens” veiktiem darbiem Kokneses prospektā, vai iepirkums paredz Kokneses prospekta ceļa seguma atjaunošanu pilnā platumā?

Dace Vītola-Smusa – atbild noraidoši, informē, ka atbilstoši būvprojektam Kokneses prospekta ceļa segums atjaunojams virs būvbedres. Piebilst, ka sadarbībā ar Ārtelpas un mobilitātes departamentu ir iespējami citi risinājumiem.

A. Urtāns – informē par bedrīšu remontdarbu tehnoloģiju ceļa seguma atjaunošanas darbos. Aicina informēt departamentu par avārijas bedrēm.

Diskusija par pieņemto praksi bedrīšu lāpīšanas darbos.

K. Gailītis - turpina prezentāciju, iepazīstinot ar 2. jautājumu - Mežaparka skolas (Lībekas iela 27) esošais stāvoklis, renovācijas nepieciešamība. Jautā, vai iespējama ēkas atjaunošana?

Diskusija par 2. jautājuma tēmu.

K. Spunde – informē, ka pašvaldības ieskatā Mežaparka esošai skolai, Lībekas ielā 27, ir pagaidu statuss, jo nākotnē paredzēta jaunas skolas ēkas būvniecība, ja tiks atbalstīts Valsts aizdevuma finansējums. Pēc saziņas ar skolas vadību ir saņemta informācija par akūto problēmu atrisināšanu – veikts jumta remonts, nomainīts apkures katls. Aicina Īpašuma departamenta komentāru.

I. Lediņa – informē, ka skolas ēkai šobrīd tiek nodrošināti nepieciešamākie remonti, citi darbi nav plānoti.

K. Spunde – jautā K. Gailītim, kādi būtu primāri veicamie darbi skolas ēkas sakārtošanai?

K. Gailītis – informē, ka svarīgākais ēkas sakārtošanai šobrīd būtu veicama jumta atjaunošana.

A. Pigožnis – piekrīt, ka esošais jumta skārda klājums ir novecojis un būtu veicams jumta kapitālais remonts. Šis ir ieguldījuma apjoma jautājums, vai iespējams piesaistīt finansējumu nepieciešamajā apjomā. Lai noteiktu nepieciešamo finansējuma apjomu, nepieciešama nesošo konstrukciju ekspertīze, kuras veikšanai arī nepieciešams finansējums.

K. Spunde – informē, ka nepieciešams atjaunot arī žogu, nodrošinot sākumskolas audzēkņu drošību. Aicina risināt arī šo jautājumu.

A. Pigožnis – informē, ka jautājumi ir piefiksēti un pieņemti rīcībai.

L. Geikina – jautā, vai Īpašuma departamentam ir kādi plāni uz šo skolas ēku?

I. Lediņa – informē, ka viņas rīcībā nav informācijas par vadības nodomiem minētās ēkas jautājumā. Piebilst, ka uz šo brīdi departaments neplāno būtiskus ieguldījumus minētā īpašuma atjaunošanai.

K. Spunde – informē, ka Īpašuma departamenta ieskatā, jaunas skolas ēkas būvniecības gadījumā, minētais īpašums tiks pārdots.

A. Pigožnis - informē, ka departaments seko līdzi ēkas tehniskajam stāvoklim un nepieciešamības gadījumos veic remontdarbus, lai nepasliktinātu ēkas tehnisko stāvokli.

L. Ērenpreiss – ierosina rūpīgāk pildīt pienākumus saistībā ar ēkas apsaimniekošanu.

V. Brūzis – informē par Rīgas pašvaldības Pilsētas attīstības departamenta Kultūrvēsturiskā mantojuma saglabāšanas biroja veikto, saistībā ar minētās skolas ēkas saglabāšanu.

A. Zīlāns - turpina prezentāciju, iepazīstinot ar Mežaparka biedrības 3. problēmjautājumu - neskaidrības saistībā ar RD saistošo noteikumu projekta “Kultūras un atpūtas parka “Mežaparks”” daļas, ko aizņem mežaparks, apsaimniekošanas un aizsardzības saistošie noteikumi”

Diskusija par 3. jautājuma tēmu.

E. Meģe – informē, kādas izmaiņas ietvertas jaunajā saistošo noteikumu projektā par Mežaparka apsaimniekošanu.

L. Apsēna, Z. Pabērza un M. Martinovs – informē par ietvertām izmaiņām jaunajā saistošo noteikumu projektā.

Diskusija par noteikumos ietverto prasību ievērošanu.

A. Zīlāns – ierosina veikt nepieciešamos labojumus jaunajā saistošo noteikumu projektā.

K. Spunde – jautā, kādā statusā šobrīd ir jauno saistošo noteikumu projekts un vai būtu iespēja Mežaparka attīstības biedrībai atsevišķi ar saistošo noteikumu izstrādātājiem tikties un pārskatīt neskaidros jautājumus?

L. Apsēna – informē, ka neskatoties uz to, ka saistošo noteikumu projekta sabiedriskā apspriešana ir noslēgusies, atsevišķa saruna ar biedrību vēl ir iespējama.

A. Zīlāns – jautā, vai sabiedriskās apspriešanas laikā iesniegtie priekšlikumi būs apkopoti un pieejami?

L. Apsēna – atbild apstiprinoši un informē, ka arī uz Mežaparka attīstības biedrības iesniegtiem jautājumiem tiks sniegta atbilde.

K. Spunde – ierosina Mežaparka attīstības biedrībai tikties ar saistošo noteikumu projekta izstrādātājiem un izrunāt interesējošos jautājumus.

**2.§**

**Kopienu centra projekta statusa ziņojums** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K. Spunde, I. Stalidzāne, M. Jansons, S. Feldmane, I. Andersone,

I. Lediņa, M. Kotello

I. Stalidzāne – iepazīstina ar darba grupas izstrādāto Kopienu centru koncepcijas izveidi Rīgā. Darba grupas uzdevumi:

* Apzināt pašvaldības resursus (telpas) kopienu centru iespējamai izvietošanai;
* Izveidot dažādu modeļu kopienas centru konceptu;
* Izvērtēt iespējamā pilotprojekta teritoriju un noteikt prasības.

M. Jansons – izsaka Rīgas Apkaimju alianses viedokli par Kopienu centra koncepcijas Rīgā svarīgumu.

I. Andersone – atzinīgi novērtē izstrādāto Kopienu centru koncepciju Rīgā.

K. Spunde – ierosina nekavēties ar Kopienu centru koncepcijas pilotprojekta īstenošanu.

S. Feldmane – atzinīgi novērtē izstrādāto koncepciju. Jautā, ko nozīmē *de minimiss* un pieminētais budžets 300 000 budžets.

I. Stalidzāne – atbild, ka minētais finansējums ir publiskā sektora atbalsts. Informē, ka ES Regula paredz ierobežojumu, nosakot, ka apkaimju biedrība vai komersants 3. gados nevar saņemt lielāku Valsts atbalstu par noteiktiem 300 000 EUR. Skaidro nosacījumus.

S. Feldmane – Rīgas Apkaimju alianses vārdā ierosina – pašvaldībai atbalstīt Rīgas Apkaimju iedzīvotāju centru un pilotprojekta ietvaros izpilotēt divus mazus un divus patstāvīgus/atšķirīgus pilotprojektus.

I. Andersone – informē par pašvaldības praksi finanšu līdzekļu sadalē, nosacījumos.

S. Feldmane – izsaka ierosinājumu īstenot Rīgas attīstības plānā ietvertos mērķus saistībā ar apkaimju centru attīstību.

M. Jansons – informē par darba grupas daba gaitu, izstrādājot Kopienu centru koncepciju. Uzsver minētās koncepcijas nozīmīgumu sabiedrības labā.

K. Spunde – jautā, kādas adreses ir izvirzītas pilotprojektiem – min divas: Sīmaņa iela un Čiekurkalna 3.šķērslīnija, vai ir trešā?

M. Jansons – informē par koncepcijā ietvertiem risinājumiem.

K. Spunde – jautā, cik liels būtu nepieciešamais finansējums trešajam pilotprojektam?

M. Jansons – atbild, ka minimālais finansējums varētu sastādīt 85 000 EUR. Skaidro nosacījumus.

I. Andersone. M. Jansons – diskusija par pilotprojektos piesaistāmo finansējumu risinājumiem.

I. Andersone – jautā, kāds ir laika grafiks Kopienu centra koncepcijas īstenošanai?

I. Stalidzāne – informē, ka aprīlī plānots iesniegt darba grupas ziņojumu, kam sekos darbs pie saistošo noteikumu izstrādes. Izsaka optimistisku pieņēmumu, ka saistošo noteikumu pieņemšana varētu noslēgties līdz domes deputātu aiziešanai. vasaras atvaļinājumos, tad sekos konkursa izsludināšana. Jautā – vai konkursā būtu pieļaujama komersanta/sociālā komersanta pieteikšanās. Uzskata, ka to būtu būtiski zināt.

M. Jansons – informē par komersantu/sociālā uzņēmēja piesaistes iespējām kopienu centru koncepcijā.

S. Feldmane – jautā, kā panākt Īpašumu departamenta atsaucību/ieinteresētību brīdī, kad tiek izraudzīti objekti kopienu centru izveidei? Informē par iepriekšējās pieredzes problēmām.

I. Stalidzāne – informē par pozitīvo sadarbību ar Īpašuma departamentu. Norāda, ka Īpašumu departamenta ieskatā ir izteiktas bažas par Sīmaņa ielu – vai minētā adrese ir paceļama, kā kopienu centrs (ēka ir liela) . Informē par dažādiem telpu lietošanas iespējamiem nosacījumiem.

I. Andersone – ierosina, ar izstrādāto Kopienu centru koncepcijas darba grupas ziņojumu, maija sākumā iepazīstināt Rīgas domes vadību.

M. Kotello – jautā, kā Grīziņkalna biedrībai būtu jārīkojas, lai biedrības vajadzībām dabūtu nelielu telpu saimnieciskajām (noliktavas) vajadzībām?

I. Stalidzāne – atbild, ka šis konkurss nav domāts noliktavas telpu iznomāšanai.

S. Feldmane, I. Lediņa – informē par iespējām/nosacījumiem šādas telpas nomāšanai.

K. Spunde – jautā I. Stalidzānei, kādas ir turpmākās darbības Kopienu centru koncepcijas virzībai?

I. Stalidzāne – atbild, ka Kopienu centru koncepcijas darba grupas ziņojums aprīlī tiek iesniegts Rīgas domes priekšsēdētājam. Pēc Rīgas domes priekšsēdētāja pozitīva lēmuma/rīkojuma sāksies darbs pie saistošo noteikumu izstrādes.

K. Spunde, I. Stalidzāne – diskusija par Kopienu centru koncepcijas iespējamiem īstenošanas termiņiem.

Komisija slēgta plkst. 13.14

Komisijas priekšsēdētājs K. Spunde